CELEX: C2007/199/10
Language: mt
Date: 2007-08-25 00:00:00
Title: Kawża C-327/05: Sentenza tal-Qorti tal-Ġustizzja (L-Ewwel Awla) tal- 5 ta' Lulju 2007 — Il-Kummissjoni tal-Komunitajiet Ewropej vs Ir-Renju tad-Danimarka (Nuqqas ta' Stat li jwettaq obbligu — Direttiva 85/374/KEE — Responsabbiltà għall-prodotti difettużi — Responsabbiltà tal-fornitur ta' prodott difettuż)

25.8.2007   
            
            
               MT
            
            
               Il-Ġurnal Uffiċjali ta’ l-Unjoni Ewropea
            
            
               C 199/7
            
         Sentenza tal-Qorti tal-Ġustizzja (L-Ewwel Awla) tal- 5 ta' Lulju 2007 — Il-Kummissjoni tal-Komunitajiet Ewropej vs Ir-Renju tad-Danimarka
   (Kawża C-327/05) (1)
   
   (Nuqqas ta' Stat li jwettaq obbligu - Direttiva 85/374/KEE - Responsabbiltà għall-prodotti difettużi - Responsabbiltà tal-fornitur ta' prodott difettuż)
   (2007/C 199/10)
   Lingwa tal-kawża: id-Daniż
   Partijiet
   
      Rikorrenti: Il-Kummissjoni tal-Komunitajiet Ewropej (rappreżentanti: N. Rasmussen, A. Caseiros u H. Støvlbæk, aġenti)
   
      Konvenut: Ir-Renju tad-Danimarka (rappreżentant: J. Molde, aġent)
   Suġġett
   Nuqqas ta' Stat li jwettaq obbligu — Traspożizzjoni inkorretta tad-Direttiva tal-Kunsill 85/374/KEE, tal-25 ta' Lulju 1985, dwar l-approssimazzjoni tal-liġijiet, regolamenti u dispożizzjonijiet amministrattivi ta' l-Istati Membri dwar responsabbiltà għall-prodotti difettużi (ĠU L 210, p.29) — Leġiżlazzjoni nazzjonali li tipprovdi li r-responsabbiltà tad-distributur ta' prodott difettuż hija bħal dik tal-produttur
   Dispożittiv
   
               1)
            
            
               Billi adotta u żamm fis-seħħ dispożizzjonijiet li jipprovdu li fornituri intermedjarji li jipparteċipaw fil-katina ta' distribuzzjoni huma responsabbli fl-istess kundizzjonijiet bħall-produttur, bi ksur ta' l-Artikolu 3(3) tad-Direttiva tal-Kunsill 85/374/KEE, tal-25 ta' Lulju 1985, dwar l-approssimazzjoni tal-liġijiet, regolamenti u dispożizzjonijiet amministrattivi ta' l-Istati Membri dwar responsabbiltà għall-prodotti difettużi, ir-Renju tad-Danimarka naqas mill-obbligi tiegħu taħt din id-direttiva.
            
         
               2)
            
            
               Ir-Renju tad-Danimarka huwa kkundannat ibati l-ispejjeż.
            
         
      (1)  ĠU C 257, 15.10.2005.